LISA

									KINNITATUD
									Haapsalu Linnavolikogu
									24.03.1995 määrusega nr 26

MONUMENTIDE JA SKULPTUURIDE PAIGALDAMISE KORD

1. Käesolev kord reguleerib arhitektuursete väikevormide (monumendid, skulptuurid, mälestustahvlid, bareljeefid jne) paigaldamist Haapsalu linnas.

2. Arhitektuursete väikevormide (edaspidi väikevormid) paigaldamine on nende statsionaarne püstitamine linnas paiknevatele maa - aladele või kinnitamine ehitistele.

3. Taotlusi väikevormide paigaldamiseks võivad esitada kõik isikud.

4. Taotlus väikevormi paigaldamiseks esitatakse kirjalikult linnavalitsusele.

5. Taotluses tuleb ära näidata paigaldamise finantseerimise allikad, lisada väikevormi joonis, projekt või eskiis väikevormi parameetrite äranäitamisega, väikevormi kirjeldus ja asukoha plaan ning muud soovitud tingimused.

6. Linnavalitsus esitab saadud taotluse linna kunstinõukogule või eksperdile eelläbivaatluseks ning vajadusel avalikuks aruteluks linnakodanikele.

7. Linna kunstinõukogu otsust või eksperdi arvamust arvestades teeb linnavalitsus ettepaneku volikogule väikevormi paigaldamiseks.

8. Linnavolikogu otsustab väikevormi paigaldamise, määrab paigaldamise asukoha ning otsustab tööde finantseerimise korra.

9. Linnavalitsus korraldab töö tellijana väikevormi paigaldamise juhindudes linna ehitusmäärusest.